**Lev!** on 170 metriä pitkä lasitaideteos, joka sijaitsee kevyen liikenteen tunnelissa Uumajan keskustassa Järnvägstorgetin ja Hagan alueen välissä. Taideteoksen on luonut taiteilijaduo FA+ (Ingrid Falk ja Gustavo Aguerre), ja se valmistui 17. marraskuuta 2012 samaan aikaan Höstljus-festivaalin ja Uumajan keskusrautatieaseman uudelleenavaamisen yhteydessä. Se on yksi Euroopan suurimmista lasitaideteoksista noin 700 neliömetrin pinta-alallaan.

Taustaa
-------

Lasiseinät ajotieltä kohti Uumajan keskusrautatieasemaa.
Uumajan kunta tilasi työn yhteistyössä Liikenneviraston kanssa uudistetun päärautatieaseman avajaisiin, mutta aloitteen teki Sara Lidman -yhdistys Drottninggatanilla, Tukholmassa sijaitsevan Strindbergscitat-taideteoksen innoittamana, ja ehdotti kunnalle tehtäväksi jotain vastaavaa Uumajaan. Kaupungin taidevastaava Lars Sahlin vei asian eteenpäin FA+:lle sekä Tukholman Strindbergscitatin tehneille taiteilijoille, jotka kertoivat voivansa tehdä sen. Tavattuaan uutta rautatieasemaa suunnitelleen White arkitekter -yrityksen kanssa, he päättivät laajentaa taideteosta koko tunnelin ympäristöön – joka toimii myös kävelytienä asemalaiturien välillä – tarjoten turvallisemman ja miellyttävämmän ympäristön.

Rakentaminen
------------

*Lev!*-teos kehystää kevyen liikenteen tunnelia 170 metrin pituisella lasiseinällä, jonka kokonaispinta-ala on 700 neliömetriä, mikä tekee siitä yhden Euroopan suurimmista lasitaideteoksista. Seinä muodostuu 186 kaksinkertaisesta ikkunasta, joista jokaisella on kuvauskohde (monet Sara Lidmanin kotiseudulta Missenträskistä), tai lainaus yhdestä hänen teoksestaan. Lainauksia on ehdottanut julkinen yleisö, ja sen jälkeen taiteilijaduo FA+ ja Sara Lidman -yhdistys ovat valinneet noin 30 lainausta mukaan työhön.

"Lev!" Uumajan keskusrautatieaseman tunnelissa.
Seinä on valaistu "takaapäin" ja se on äänivarusteltu 16 kanavalla, joista neljä ovat "interaktiivisia" – tietystä seinän pisteestä painamalla kuuluu erilaisia ääniä: Sara Lidman lukee runon, Sara Lidman puhuu Vietnamista, Etelä-Afrikasta ja niin edelleen. Muita lainauksia on laitettu pyörätien asfaltille.

### Teoksen nimi

Nimi *Lev!* tulee sanasta, jonka Sara Lidman usein kirjoitti, kun hän allekirjoitti kirjoja. Käsiala näkyy suurikokoisena kiillotetulla metallilevyllä tunnelin pohjoispuolella. Sama käsiala toistuu alhaalla valaistulla penkillä, joka on asemarakennuksen vieressä.

Arvostelu
---------

Ulkotaidetta, "Lev!", pohjoisseinä ilta-aikaan.
Päivä ennen uuden Uumajan keskusrautatieaseman kevyen liikenteen tunnelin avajaisia yksi noin 30 Sara Lidman -lainauksista teipattiin yli Uumajan kunnahallituksen jäsenen, Hans Lindbergin pyynnöstä. Lainauksessa luki: "Kirjoita jotain seinälle, jotta muut voivat tietää, miten voit". Se piilotettiin, ettei tulisi väärinkäsityksiä sen tarkoituksessa. Teippaus otettiin kuitenkin pois ennen avajaisia.

Lähteet
-------

1. 1 2  Invigning: Konstverket Lev! – en hyllning till Sara Lidman *mynewsdesk.com*.  14.11.2012. Viitattu 23.5.2014. (ruotsiksi)
2. ↑  Melander, Per: Invigning av "Lev!" *umu.se*. Umeå universitet.  Arkistoitu 23.4.2014. Viitattu 24.5.2014. (ruotsiksi)
3. 1 2 3  Välkommen till invigningen av "Lev!" lördag 17 november 2012 kl 15 *saralidman.se*. Sara Lidman-sällskapet. Viitattu 23.5.2014. (ruotsiksi)
4. ↑  Strömberg, Lillemor: Konstverket i nya tunneln tejpades över *sverigesradio.se*.  17.11.2012. Sveriges Radio. Viitattu 24.5.2014. (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Lev!